**OSNOVNA ŠKOLA KARLOBAG**

V. Nazora 11, KARLOBAG

Broj RKDP: 8787

Matični broj škole: 3318818

OIB škole: 40367998243

Razina: 31

Šifra djelatnosti: 8520

**OBRAZLOŽENJE II. IZMJENA I DOPUNA FINANCIJSKOG PLANA**

 **ZA 2020. GODINU**

Budući da su od usvajanja I. Izmjena i dopuna financijskog plana za 2020. godinu nastale promjene koje nisu bile poznate u vrijeme usvajanja, a koje se odražavaju na prihodovnu i rashodovnu stranu Plana pokazalo se nužnim da se II. Izmjenama i dopunama plana izvrši ponovno uravnoteženje.

Zakonom o proračunu (NN br. 87/08, 136/15, 15/15-pročišćeni tekst) utvrđeno je da proračun mora biti usklađen tako da ukupni prihodi i primici pokrivaju ukupne rashode i izdatke. Ako se tijekom proračunske godine zbog izvanrednih nepredviđenih okolnosti, povećaju rashodi i izdaci odnosno smanje prihodi i primici, financijski plan se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje se provodi tijekom proračunske godine izmjenama i dopunama proračuna prema postupku za donošenje financijskog plana.

II. izmjene i dopune financijskog plana usuglašene su s osnivačem Ličko – senjskom županijom.

II. izmjenama i dopunama financijskog plana Osnovne škole Karlobag za 2020. godinu povećavaju se ukupni planirani prihodi i rashodi za 72.527,50 kn (s 2.736.283 kn na 2.808.810,50 kn) u odnosu na I. izmjene i dopune financijskog plana za 2020. godinu.

Prihodi koje ostvarujemo od osnivača povećani su za 194.952,50 kn koje se odnose na sanaciju pokosa u dvorištu škole, dok su sredstva planirana za investicijsko održavanje namijenjena za izmjenu prozora na pročelju škole stavljena u kapitalna ulaganja odnosno u dodatno ulaganje na građevinskim objektima u iznosu 128.000 kn, iz razreda 3 u razred 4. Unutar skupina rashoda razreda 3 (rashoda poslovanja) izvršena je preraspodjela rashoda prema planiranom izvršenju. Za program Pomoćnici u nastavi koji se provodi preko Županije ličko-senjske, a iz sredstava Europske Unije planirano je pred financiranje u iznosu 7.000,50 kn koje će Županije dati iz svojih sredstava.

Prihodi i rashodi od kamata kao i od donacija neće biti ostvareni.

Prihodi i rashodi za posebne namjene smanjeni su u iznosu 4.446 kn, a odnose se na prihode za sufinanciranje cijene usluge korištenja školske kuhinje i sufinanciranja cijene usluge prijevoza na terensku nastavu koja ove godine zbog situacije sa Covidom 19 neće biti realizirana.

Smanjeni su prihodi i rashodi za pomoći proračunskim korisnicima iz proračuna koji im nije nadležan, a koje ostvarujemo od Ministarstva znanosti i obrazovanja i Općine Karlobag u iznosu 95.777 kn. Prihod od Ministarstva znanosti i obrazovanja smanjen je za iznos 98.823 kune i odnosi se na rashode za plaće zaposlenicima, prijevoz na posao i s posla i nabavu računala, dok je prihod kao i rashod koji ostvarujemo od Općine Karlobag uvećan za iznos 3.046 kn za nabavu sitnog inventara.

Prihod za provedbu programa Školske sheme provodi se preko Županije ličko-senjske te su sredstva planirana na kontu Tekući prijenos između proračunskih korisnika istog proračuna temeljem prijenosa EU sredstava i povećan je u iznosu 115 kn.

Početkom nove školske godine u rujnu započeo je program Pomoćnici u nastavi koji se isto provodi preko Županije ličko-senjske, a iz sredstava Europske Unije. Sredstva su planirana na kontu 639 - Tekući prijenos između proračunskih korisnika istog proračuna temeljem prijenosa EU sredstava, ali i iz sredstava Županije ličko-senjske na kontu 671 – Prihodi iz nadležnog proračuna za financiranje redovne djelatnosti (pred financiranje i van standarda). Prihodi i rashodi su smanjeni u odnosu na I. izmjene i dopune financijskog plana za iznos 12.286,50 kn te su za njegovo izvršenje planirani prihodi i rashodi u iznosu 14.161,50 kn

U Karlobagu 22.12.2020. godine.

 Ravnateljica

 Ana-Maria Devčić